

APSTIPRINĀTS

ar Latvijas Universitātes

Akadēmiskā centra attīstības programmas

iepirkumu komisijas

2018. gada 7. novembra lēmumu

(Protokols Nr. 1)

**Latvijas Universitātes**

**atklāta konkursa**

**“Laboratorijas un biroja iekārtu, mēbeļu, aprīkojuma un dokumentu pārvietošanas pakalpojumi”**

**N O L I K U M S**

**Iepirkuma identifikācijas numurs:**

**LU 2018/60\_ERAF**

**Rīga, 2018I. VISPĀRĪGA INFORMĀCIJA**

* 1. **Iepirkuma identifikācijas numurs.:** LU 2018/60\_ERAF.
  2. **Iepirkuma procedūras veids:** atklāts konkurss saskaņā ar Publisko iepirkumu likumu (turpmāk tekstā – PIL), Ministru kabineta 2017. gada 28. februāra noteikumiem Nr. 107 “Iepirkuma procedūru un metu konkursu norises kārtība” (turpmāk tekstā – MK noteikumi Nr. 107) un citos publisko iepirkumu regulējošajos normatīvajos aktos noteiktajam (turpmāk tekstā – Iepirkums).
  3. **Ziņas par pasūtītāju, un kontaktpersona:**
     1. **Pasūtītājs:** Latvijas Universitāte (turpmāk tekstā – LU vai Pasūtītājs)

Pasūtītāja rekvizīti:

Reģ.Nr. Izglītības un zinātnes ministrijas (IZM) reģistrā: 3341000218

PVN maksātāja Reģ. Nr.:LV90000076669

Adrese: Jelgavas ielā 1, 718.kab., Rīga, LV-1004

Tīmekļvietne: [www.lu.lv](http://www.lu.lv)

Darba laiks:

Darba dienās no plkst. 8.30 līdz plkst.17.00

Pārtraukums no 12.00 līdz 12.30

* + 1. **Pasūtītāja kontaktpersona Iepirkumā:** Eduards Duhanovskis, Iepirkumu nodaļas vadītāja vietnieks, tālruņa Nr. 26293413, e-pasts: [acap-iepirkumi@](mailto:sintija.simane@lu.lv)lu.lv. Kontaktpersona Iepirkuma norises laikā sniedz tikai organizatorisku informāciju.
  1. **Komisija:** Iepirkumu veic ar 2017. gada 30. oktobra LU rektora rīkojumu Nr.1/333 “Par LU Akadēmiskā centra attīstības programmas iepirkumu komisijas sastāvu” izveidota LU Akadēmiskā centra attīstības programmas iepirkumu komisija (turpmāk tekstā – Komisija).

**II. INFORMĀCIJA PAR IEPIRKUMA PRIEKŠMETU**

* 1. **Iepirkuma priekšmets:** Laboratorijas un biroja iekārtu, mēbeļu, aprīkojuma un dokumentu pārvietošanas pakalpojumi saskaņā ar tehnisko specifikāciju.
  2. **CPV kods:**

98392000-7 – Pārvietošanas pakalpojumi;

51430000-5 – Laboratoriju iekārtu uzstādīšanas pakalpojumi.

* 1. Iepirkums sadalīts 19 (deviņpadsmit) daļās:
     1. Iepirkuma 1. daļa – Laboratorijas un biroja iekārtu, mēbeļu, aprīkojuma un dokumentu pārvietošana;
     2. Iepirkuma 2. daļa – *Furjē Spektrometra I, II un III* demontāža, pārvietošana, montāža un testēšana;
     3. Iepirkuma 3. daļa – *Termiskās Kameras* demontāža, pārvietošana, montāža un testēšana;
     4. Iepirkuma 4. daļa – *Solārās Iekārtas* demontāža, pārvietošana, montāža un testēšana;
     5. Iepirkuma 5. daļa – *Masas Spektrometra Agilent* un *Hplc Hromatogrāfa ar Pc*demontāža, pārvietošana, montāža un testēšana;
     6. Iepirkuma 6. daļa – *Plūsmas Citometra Guava* demontāža, pārvietošana, montāža un testēšana;
     7. Iepirkuma 7. daļa – *Amnis Imagestreame X Mkii* demontāža, pārvietošana, montāža un testēšana;
     8. Iepirkuma 8. daļa – *Qiagen Kapilārās Elektroforēzes* demontāža, pārvietošana, montāža un testēšana;
     9. Iepirkuma 9. daļa – *Mitohondriju Bojājumu Detekcijas Iekārtas* demontāža, pārvietošana, montāža un testēšana;
     10. Iepirkuma 10. daļa – *Multifunkcionāla Mikroplašu Lasītāja / Spektrofotometra Tecan M200 Pro* demontāža, pārvietošana, montāža un testēšana;
     11. Iepirkuma 11. daļa – *Vizualizācijas Iekārtas Uvp* demontāža, pārvietošana, montāža un testēšana;
     12. Iepirkuma 12. daļa – *Till Photonics Digitālā Fluorescences Invertmikroskopa Imic ar piederumiem* demontāža, pārvietošana, montāža un testēšana;
     13. Iepirkuma 13. daļa – *Nikon Konfokālā Mikroskopa* demontāža, pārvietošana, montāža un testēšana;
     14. Iepirkuma 14. daļa – *Pulsējoša Lauka Elektroforēzes Sistēmas* demontāža, pārvietošana, montāža un testēšana;
     15. Iepirkuma 15. daļa – *Cirkulējošā Dihroisma Sistēmas Chirascan Cs/3D* demontāža, pārvietošana, montāža un testēšana;
     16. Iepirkuma 16. daļa – *Potenciostata Pgstat302N* demontāža, pārvietošana, montāža un testēšana;
     17. Iepirkuma 17. daļa – *Slāpekļa Monooksīda Analizatora Noa-280-I* demontāža, pārvietošana, montāža un testēšana;
     18. Iepirkuma 18. daļa – *Autosamplera Turbomatrix 350* demontāža, pārvietošana, montāža un testēšana;
     19. Iepirkuma 19. daļa – *Ultra Tīra Gaisa Ģeneratora Schmidlin*, *Gāzu Hromatogrāfa Clarus 600*, *Masas Spektrometra Clarus 600*, *Vakuumsūkņa Masas Spektrometram Clarus 600* un *Gāzu Filtru, Rezervuāru, Mērītāju* demontāža, pārvietošana, montāža un testēšana;
  2. Pretendents piedāvājumu ir tiesīgs iesniegt par vienu vai vairākām iepirkuma priekšmeta daļām. Pretendents nedrīkst iesniegt piedāvājuma variantus. Pretendentu piedāvājumi, kuri būs nepilnīgi vai kuros būs iesniegti piedāvājuma varianti, tiks noraidīti.
  3. **Finansējuma avots:** Iepirkums tiek finansētsno Eiropas Reģionālās attīstības fonda projekta Nr.1.1.1.4/17/I/015 “Latvijas Universitātes pētniecības infrastruktūras modernizācija un resursu koncentrācija viedās specializācijas jomās”, projekta Nr.8.1.1.0/17/I/010 “Latvijas Universitātes STEM studiju virzienu infrastruktūras modernizācija un resursu koncentrācija” un, nepieciešamības gadījumā, no Pasūtītāja budžeta līdzekļiem.
  4. **Iepirkuma līguma izpildes vieta, termiņš un apjoms**
     1. Pakalpojumu izpildes vieta: jaunbūvējamā LU Akadēmiskā centra Zinātņu māja, Jelgavas iela 1, Rīga.
     2. Pakalpojumu izpildes termiņš: Iepirkuma 1. daļā – **2019. gada 31. maijs** (ņemot vērā Tehniskajā specifikācijā noteiktos atsevišķos termiņus). Iepirkuma 2.-19. daļā – **2019. gada 31. janvāris**. Pasūtītājs Līguma darbības laikā ir tiesīgs pagarināt Pakalpojumu izpildes termiņu, ja tas nepieciešams mācību un pētniecības procesa kvalitātes un nepārtrauktības nodrošināšanai.
  5. **Informācijas iegūšana, apmaiņa un papildu informācijas sniegšana**
     1. Iepirkuma dokumentācija ir pieejama:
        1. Elektronisko iepirkumu sistēmas (turpmāk tekstā – EIS) e-konkursu apakšsistēmā <https://www.eis.gov.lv/EKEIS/Supplier> šā Iepirkuma profilā (turpmāk tekstā – Pircēja profils);
        2. Pasūtītāja tīmekļvietnē:

<https://www.lu.lv/uznemejiem/iepirkumi/atklatie-konkursi/>.

* + 1. Ieinteresētajiem piegādātājiem ir tiesības prasīt papildu informāciju par Iepirkumu, tai skaitā, prasīt paskaidrojumus par Iepirkuma nolikumu, vienā no šādiem veidiem:
       1. Pircēja profilā, ja piegādātājs ir reģistrēts EIS un ir reģistrējies kā nolikuma saņēmējs[[1]](#footnote-1);
       2. nosūtot informācijas pieprasījumus uz e-pasta adresi: [acap-iepirkumi@lu.lv](mailto:acap-iepirkumi@lu.lv)[[2]](#footnote-2) ar norādi: “Par atklāta konkursa “Laboratorijas un biroja iekārtu, mēbeļu, aprīkojuma un dokumentu pārvietošanas pakalpojumi” (Iepirkuma identifikācijas Nr. LU 2018/60\_ERAF) nolikumu”;
    2. Ja ieinteresētais piegādātājs ir laikus pieprasījis papildu informāciju, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Par jautājuma saņemšanas dienu tiek uzskatīts saņemšanas datums darba laikā (no pirmdienas līdz piektdienai no plkst. 8:30 līdz 17:00). Ārpus LU noteiktā darba laika saņemtais informācijas pieprasījums tiek uzskatīts par saņemtu nākamajā darba dienā.
    3. Ja Komisija no ieinteresētā piegādātāja ir saņēmusi rakstisku jautājumu par Iepirkuma nolikumu, tā kopā ar uzdoto jautājumu (nenorādot tā iesniedzēju) publicē atbildi nolikuma 2.7.1. apakšpunktā norādītajās tīmekļvietnēs un vienlaikus nosūta attiecīgajam piegādātājam.
    4. Tiek uzskatīts, ka ieinteresētais piegādātājs ir saņēmis nolikumu, informāciju par izmaiņām nolikumā un papildu informāciju ar brīdi, kad tā ir publicēta nolikuma 2.7.1. apakšpunktā norādītajās tīmekļvietnēs.
    5. Pasūtītājs rīko objekta apskati:
       1. 2018. gada 20. novembrī plkst. 9:00-11:30Zeļļu ielā 23, 25 un 29, Rīgā;
       2. 2018. gada 20. novembrī plkst. 11:45-13:15 O. Vācieša ielā 4, Rīgā;
       3. 2018. gada 20. novembrī plkst. 14:15-15:15 Pilsoņu ielā13, Rīgā;
       4. 2018. gada 20. novembrī plkst. 15:35-16:35 Rātsupītes ielā7, Rīgā;
       5. 2018. gada 21. novembrī plkst. 9:00-11:30Raiņa bulvārī 19, Rīgā;
       6. 2018. gada 21. novembrī plkst. 1145-13:15Šķūņu ielā4, Rīgā;
       7. 2018. gada 21. novembrī plkst. 14:15-15:45 Jelgavas ielā1, Rīgā;
       8. 2018. gada 22. novembrī plkst. 9:00-10:00 Burtnieku ielā1, Rīgā;
       9. 2018. gada 22. novembrī plkst. 10:15-11:15 Aizkraukles ielā23, Rīgā;
       10. 2018. gada 22. novembrī plkst. 12:15-13:15 Miera ielā23, Salaspilī.
    6. Par piedalīšanos objekta apskatē ieinteresētajam piegādātājam ne vēlāk kā līdz **2018. gada 19. novembrim plkst. 11:00** uz e-pasta adresi: [acap-iepirkumi@lu.lv](mailto:acap-iepirkumi@lu.lv) ir jānosūta attiecīgs pieteikums, norādot personas, kuras piedalīsies objekta apskatē, un apskates vietu. Objekta apskates laikā minētajām personām jābūt līdzi jābūt personu apliecinošam dokumentam un pilnvarai pārstāvēt ieinteresēto piegādātāju objekta apskatē.
  1. **Piedāvājumu iesniegšanas un atvēršanas vieta, datums, laiks un kārtība**
     1. Pretendenti piedāvājumus iesniedz ne vēlāk kā līdz **2018. gada 10. decembrim plkst. 16:00**, iesniedzot Elektronisko iepirkumu sistēmas e-konkursu apakšsistēmā. Ārpus Pircēja profila un/vai pēc noteiktā termiņa iesniegtie piedāvājumi tiks atzīti par neatbilstošiem nolikuma prasībām. Ārpus Pircēja profila iesniegtie piedāvājumi neatvērti tiks nosūtīti atpakaļ iesniedzējam.
     2. Piedāvājumu atvēršanas sanāksme notiek **2018. gada 10. decembrī plkst. 16:00** LU Akadēmiskā centra Dabas mājā Jelgavas ielā 1, Rīgā, 717. kabinetā. Piedāvājumu atvēršana ir atklāta. PIL 68. panta septītajā daļā minētajā gadījumā Komisija rīkojas saskaņā ar MK noteikumu Nr.107 14. punktu.
     3. Iesniegto piedāvājumu atvēršanas procesam var sekot līdzi tiešsaistes režīmā Pircēja profilā.

**III. PIEDĀVĀJUMA NOFORMĒŠANAS UN IESNIEGŠANAS PRASĪBAS**

* 1. Pretendenti sagatavo un iesniedz piedāvājumu saskaņā ar nolikumā izvirzītajām prasībām.
  2. Pretendents iesniedz vienu piedāvājuma variantu par vienu vai vairākām iepirkuma priekšmeta daļām.
  3. Pretendents sedz visas izmaksas, kas saistītas ar tā piedāvājuma Iepirkumam sagatavošanu un iesniegšanu Pasūtītājam.
  4. Piedāvājums jāiesniedz elektroniski Pircēja profilā, ievērojot šādas Pretendenta izvēles iespējas:
     1. izmantojot EIS e-konkursu apakšsistēmas piedāvātos rīkus, aizpildot Pircēja profilā ievietotās formas;
     2. elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
     3. elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
  5. Piedāvājums sastāv no šādiem atsevišķiem elektroniski sagatavotiem, parakstītiem un atbilstošajā Pircēja profila sadaļā ievietotiem dokumentiem:
     1. Pretendenta pieteikums (nolikuma 2. pielikumā norādītajā formā);
     2. Pretendenta pieredzes apraksts (nolikuma 3. pielikumā norādītajā formā un Pretendenta atlases dokumenti;
     3. Finanšu piedāvājums (nolikuma 4. pielikumā norādītajā formā).
  6. Sagatavojot piedāvājumu, pretendents ievēro, ka:
     1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, *Microsoft Office 2010* (vai jaunākas programmatūras versijas) formātā vai *pdf* formātā);
     2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
     3. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
  7. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
  8. Piedāvājuma dokumenti jāsagatavo latviešu valodā, izņemot piedāvājumam papildus pievienotos informatīvos materiālus (piemēram, ražotāja katalogus, iekārtu tehniskās lapas), kas var tikt iesniegti arī angļu vai krievu valodā). Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
  9. Informāciju, kas ir komercnoslēpums atbilstoši Komerclikuma 19. pantam vai kas uzskatāma par konfidenciālu informāciju, Pretendents konkrēti norāda tikai uz tām piedāvājuma lapām (daļām), kuras satur šāda rakstura informāciju, ar atzīmi *“Komercnoslēpums”*. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir vispārpieejama, tai skaitā nolikumā iekļautā informācija, kā arī piedāvātā cena.
  10. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
  11. Visai Pretendenta piedāvājumā sniegtai informācijai ir jābūt patiesai. Ja Komisijai rodas šaubas par Pretendenta piedāvājumā sniegto informācijas patiesību vai dokumenta kopijas autentiskumu, tai ir tiesības pieprasīt, lai, Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju. Šajā punktā minētie dokumenti ir jāiesniedz Komisijas norādītajā termiņā.
  12. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pievienojot pilnvaru vai citu pārstāvības tiesības apliecinošu dokumentu Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
  13. Ja piedāvājumu iesniedz piegādātāju apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt piegādātāju apvienību ir jāparaksta katras piegādātāju apvienībā iekļautās personas pārstāvēttiesīgajam vai pilnvarotajam pārstāvim.
  14. Pirms nolikuma 2.8.1. apakšpunktā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos EIS pieejamos rīkus.
  15. Pēc nolikuma 2.8.1. apakšpunktā noteiktā piedāvājuma iesniegšanas termiņa beigām Pretendents:
      1. nav tiesīgs grozīt iesniegto piedāvājumu;
      2. ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku Pretendenta līdzdalību šajā Iepirkumā.

**IV. PRETENDENTU ATLASES DOKUMENTI UN KVALIFIKĀCIJAS PRASĪBAS**

|  |  |  |
| --- | --- | --- |
| **Punkts** | **Prasība** | **Dokuments, kas apliecina prasības izpildi** |
| 4.1. | Pretendents ir piegādātājs atbilstoši Publisko iepirkumu likuma 1. panta 22. punktā norādītajai definīcijai, kurš ir iesniedzis piedāvājumu Iepirkumā. | Pretendenta iesniegts pieteikums dalībai Iepirkumā nolikuma 2. pielikumā norādītajā formā. |
| 4.2. | Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. | Pretendenta reģistrācijas faktu apliecinošs dokuments (atbilstoši Latvijas normatīvo aktu prasībām).  Latvijas Republikā reģistrēta Pretendenta reģistrācijas faktu Komisija pārbauda Uzņēmumu reģistra vai Valsts ieņēmumu dienesta publiski pieejamajās datubāzēs. Šādā gadījumā reģistrācijas dokuments nav jāiesniedz.  Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (apliecināta kopija), kas apliecina pretendenta reģistrāciju atbilstoši tās valsts normatīvo aktu prasībām. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. |
| **Iepirkuma 1. daļā:** | | |
| 4.3. | Pretendentam iepriekšējo 3 (trīs) gadu laikā (2015., 2016., 2017. gadā un 2018. gadā līdz piedāvājumu iesniegšanai) ir pieredze pārvietošanas pakalpojumu līgumu[[3]](#footnote-3) izpildē atbilstoši šādām prasībām: | Pretendenta pieredzes apraksts nolikuma 3. pielikumā norādītajā formā un katras pieredzes aprakstā norādītās piegādes saņēmēja paraksttiesīgās personas parakstīta atsauksme, kurā ietvertā informācija pilnībā apliecina attiecīgās prasības izpildi.  Atsauksmēs ietveramo informāciju var apliecināt arī ar alternatīviem dokumentiem. |
| 4.3.1. | 3 (trīs) līgumu ietvaros (katrā līgumā) ir veikta biroja iekārtu, dokumentu un mēbeļu pārvietošana; |
| 4.3.2. | 1 (viena) līguma ietvaros ir veikta triecienjutīgu laboratorijas iekārtu pārvietošana; |
| 4.3.3. | 1 (viena) līguma ietvaros ir veikta bīstamo kravu pārvietošana; |
| 4.3.4. | 1 (viena) līguma kopējā līgumcena ir vismaz 50% apmērā no Iepirkumā piedāvātās līgumcenas; |
| 4.4. | Pretendents līguma izpildes laikā nodrošina civiltiesiskās atbildības apdrošināšanu:   1. objekts – zaudējumu nodarīšana trešo personu īpašumam (mantiskie zaudējumi); 2. summa – vismaz 20`000 *euro*; 3. risks – visi pārvietošanas riski; 4. termiņš – plānotais līguma darbības laiks. | Apliecinājums, ka Pretendents gadījumā, ja Pretendentam tiks piešķirtas līguma slēgšanas tiesības attiecīgajā iepirkuma daļā, līdz Pakalpojumu izpildes uzsākšanai iesniegs attiecīgu apdrošināšanas polisi. |
| 4.5. | Pretendents līguma izpildes laikā nodrošina Iepirkuma 1. daļas Tehniskās specifikācijas pielikuma 1. sadaļas 470., 471 un 472. punktā norādīto iekārtu (kravas) apdrošināšanu:   1. objekts – iekārtu bojājumi, zudums; 2. summa – iekārtu atlikusī vērtība; 3. risks – visi pārvietošanas riski; 4. termiņš (apdrošināšanas laiks) –plānotais līguma darbības laiks. | Apliecinājums, ka Pretendents gadījumā, ja Pretendentam tiks piešķirtas līguma slēgšanas tiesības attiecīgajā iepirkuma daļā, līdz Pakalpojuma izpildes uzsākšanai iesniegs attiecīgu apdrošināšanas polisi. |
| 4.6. | Pretendents ir tiesīgs veikt visu Tehniskajā specifikācijā norādīto priekšmetu pārvietošanu. | Apliecinājums par minētās prasības izpildi, pievienojot attiecīgo licenču un atļauju kopijas (kas ir nepieciešamas pakalpojumu pilnīgai izpildei). |
| **Iepirkuma 2.-19. daļā:** | | |
| 4.7. | Pretendents ir tiesīgs veikt attiecīgajā iepirkuma daļā norādītās iekārtas uzstādīšanu (tai skaitā demontāžu un pārvietošanu) un apkopi. | Pretendentam izsniegta attiecīgajā iepirkuma daļā norādītās iekārtas ražotāja vai tā pilnvarotā pārstāvja izsniegts dokuments (sertifikāts, vēstule), kas apliecina Pretendenta tiesības veikt attiecīgās iekārtas uzstādīšanu un apkopi. |
| 4.8. | Pretendents nodrošina attiecīgajā iepirkuma daļā norādītās iekārtas garantijas apkopi atlikušajā attiecīgās iekārtas garantijas periodā[[4]](#footnote-4). | Apliecinājums par attiecīgās iekārtas garantijas apkopes nodrošināšanu atlikušajā attiecīgās iekārtas garantijas periodā[[5]](#footnote-5). |
| 4.9. | Pretendents līguma izpildes laikā nodrošina civiltiesiskās atbildības apdrošināšanu:   1. objekts – zaudējumu nodarīšana trešo personu īpašumam (mantiskie zaudējumi); 2. summa – vismaz 20`000 *euro*; 3. risks – visi pārvietošanas riski; 4. termiņš – plānotais līguma darbības laiks. | Apliecinājums, ka Pretendents gadījumā, ja Pretendentam tiks piešķirtas līguma slēgšanas tiesības attiecīgajā iepirkuma daļā, līdz Pakalpojuma izpildes uzsākšanai iesniegs attiecīgu apdrošināšanas polisi. |
| 4.10. | Pretendents līguma izpildes laikā nodrošina attiecīgajā iepirkuma daļā norādītās iekārtas (kravas) apdrošināšanu:   1. objekts – iekārtu bojājumi, zudums; 2. summa – iekārtas atlikusī vērtība; 3. risks – visi pārvietošanas riski; 4. termiņš (apdrošināšanas laiks) –plānotais līguma darbības laiks. | Apliecinājums, ka Pretendents gadījumā, ja Pretendentam tiks piešķirtas līguma slēgšanas tiesības attiecīgajā iepirkuma daļā, līdz Pakalpojuma izpildes uzsākšanai iesniegs attiecīgu apdrošināšanas polisi. |

* 1. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi nolikumā noteiktās kvalifikācijas prasības ir izpildāmas visiem piegādātāju apvienības dalībniekiem kopā, izņemot nolikuma 4.1. un 4.2. punktu, kas ir izpildāms katram piegādātāju apvienības dalībniekam atsevišķi.
  2. Gadījumā, ja pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz Iepirkuma realizāciju un piedalīšanos Iepirkuma līguma izpildē un atbildības sadalījumu.
  3. Ja pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju Iepirkumā, 10 (desmit) darba dienu laikā pēc PIL 60. panta septītajā daļā noteiktā nogaidīšanas termiņa beigām piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību ar pilnu atbildību katram no biedriem vai normatīvajos aktos noteiktā kārtībā noslēgs sabiedrības līgumu. Pirms Iepirkuma līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums Civillikuma 2241.-2280. panta noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
  4. Ja tas ir nepieciešams Iepirkuma līguma izpildei, pretendents ir tiesīgs balstīties uz citu personu iespējām, lai apliecinātu, savu atbilstību kvalifikācijas prasībām. Ja pretendents balstās uz citas personas iespējām, lai apliecinātu savu atbilstību šajā nolikumā noteiktajām kvalifikācijas prasībām, pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā Iepirkuma līguma izpildei.
  5. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.
  6. **Eiropas vienotais iepirkuma procedūras dokuments** *(nav obligāts pretendentu atlases dokuments):*
     1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Paziņojumā par līgumu vai Iepirkuma dokumentos noteiktajām pretendentu atlases prasībām.
     2. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst šajā nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai *.doc* formātā IUB tīmekļa vietnē:

http://www.iub.gov.lv/sites/default/files/upload/1\_LV\_annexe\_acte\_autonome\_part1\_v4.doc vai Eiropas Komisijas mājaslapā tiešsaistes režīmā: https://ec.europa.eu/growth/tools-databases/espd/filter?lang=lv.

* + 1. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
    2. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
    3. Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Paziņojumā par līgumu vai Iepirkuma dokumentos noteiktajām pretendentu atlases prasībām.
    4. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības.
  1. Pretendenti, kuri neatbildīs nolikuma IV sadaļā norādītajām prasībām, tiks noraidīti, un to iesniegtie piedāvājumi tālāk netiks vērtēti.
  2. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskajās datubāzēs. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

**V. APAKŠUZŅĒMĒJU UN PERSONĀLA NOMAIŅA**

* 1. Iepirkuma procedūrā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkuma procedūrā izraudzītajam Pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
  2. Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
  3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
     1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
     2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
     3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
     4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

1. Pārbaudot jaunā apakšuzņēmēja atbilstību, pasūtītājs piemēros Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
2. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

**VI. PRASĪBAS FINANŠU PIEDĀVĀJUMAM**

* 1. Finanšu piedāvājumu sagatavo un iesniedz Nolikuma 4. pielikumā pievienotajā formā.
  2. Finanšu piedāvājumā cena jānorāda *euro* ar divām zīmēm aiz komata.
  3. Sagatavojot finanšu piedāvājumu, piedāvājuma cenā ir jābūt iekļautām visām ar Pakalpojumu sniegšanu saistītajām izmaksām.
  4. Iepirkuma līgumcena netiks pārskatīta, ja, slēdzot iepirkuma līgumu, vai iepirkuma līguma laikā izrādīsies, ka Pretendents cenā nav iekļāvis kādas no izmaksām kvalitatīvai līguma izpildei vai radīsies jebkādu iemeslu dēļ radīts sadārdzinājums.

**VII. PRETENDENTU IZSLĒGŠANAS NOTEIKUMI**

* 1. Pasūtītājs neizskata pretendenta piedāvājumu un izslēdz pretendentu no turpmākās dalības Iepirkumā PIL 42. panta pirmajā daļā noteiktajos gadījumos, ja pretendents atbilst PIL 42. panta pirmajā daļā noteiktajiem izslēgšanas nosacījumiem.
  2. Pasūtītājs ir tiesīgs izslēgt pretendentu no turpmākas dalības Iepirkumā šādos gadījumos: pretendents kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ Pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma.
  3. Pasūtītājs pārbaudi par Nolikuma 7.1. un 7.2. punktā minēto pretendentu izslēgšanas nosacījumu esamību veic kārtībā, kāda ir noteikta PIL 42. pantā, ņemot vērā PIL 42. panta trešajā, ceturtajā, piektajā un septītajā daļā noteikto.
  4. Papildus Pasūtītājs veic pretendentu izslēgšanas nosacījumu pārbaudi atbilstoši Starptautisko un Latvijas Republikas nacionālo sankciju likuma 11.1 panta pirmās un otrās daļas noteikumiem.

**VIII. UZTICAMĪBAS NODROŠINĀŠANAI IESNIEGTO PIERĀDĪJUMU**

**VĒRTĒŠANA**

* 1. Atbilstoši PIL 43. panta otrajā daļā noteiktajam, ja pretendents vai personālsabiedrības biedrs, ja pretendents ir personālsabiedrība, atbilst PIL 42. panta pirmās daļas 1., 3., 4., 5., 6. vai 7. punktā vai PIL 42. panta otrās daļas 1. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas Iepirkuma līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
  2. Atbilstoši PIL 43. panta trešajā daļā noteiktajam, ja pretendents neiesniedz skaidrojumu un pierādījumus, Komisija izslēdz attiecīgo pretendentu no dalības Iepirkuma kā atbilstošu PIL 42. panta pirmās daļas 1., 3., 4., 5., 6. vai 7. punktā vai PIL 42. panta otrās daļas 1. punktā minētajam izslēgšanas gadījumam.
  3. Atbilstoši PIL 43. panta ceturtajā daļā noteiktajam, Komisija izvērtē pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Komisija var prasīt attiecīgā noziedzīgā nodarījuma vai pārkāpuma jomā kompetentām institūcijām atzinumus par pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.
  4. Atbilstoši PIL 43. panta piektajā daļā noteiktajam, ja Komisija veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tā pieņem lēmumu neizslēgt attiecīgo pretendentu no dalības Iepirkumā. Ja veiktie pasākumi ir nepietiekami, Komisija pieņem lēmumu izslēgt pretendentu no tālākas dalības Iepirkumā.

**IX. PIEDĀVĀJUMU VĒRTĒŠANA**

* 1. Piedāvājumu noformējuma pārbaudi, Pretendentu atlasi un finanšu piedāvājumu atbilstības pārbaudi un piedāvājuma izvēli saskaņā ar piedāvājuma izvērtēšanas kritēriju katrā Iepirkuma daļā atsevišķi Komisija veic slēgtās sēdēs.
  2. Komisija pretendentu piedāvājumu izvērtēšanu veic 4 (četros) posmos:.
     1. **1. posms – Piedāvājumu noformējuma pārbaude:** Komisija, uzsākot piedāvājumu vērtēšanu, pārbauda piedāvājuma atbilstību noformējuma prasībām.
     2. **2. posms – Pretendentu kvalifikācijas pārbaude:** Komisija veic pretendentu kvalifikācijas pārbaudi, kuras laikā Komisija pārbauda pretendentu atbilstību nolikuma IV sadaļā noteiktajām kvalifikācijas prasībām.
     3. **3. posms – Finanšu piedāvājumu atbilstības pārbaude:** Komisija izvērtē pretendentu iesniegto finanšu piedāvājumu atbilstību nolikuma 4. pielikumā noteiktajām prasībām finanšu piedāvājuma sagatavošanā. Komisijapiedāvājumu vērtēšanas laikā pārbauda, vai finanšu piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot pretendenta iesniegto finanšu piedāvājumu, Komisija ņem vērā labojumus. Ja Komisijai pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par piedāvāto cenu vai izmaksām, ievērojot PIL 53. pantā noteikto.
     4. **4. posms – Piedāvājuma izvēle:**
        1. Komisija pretendentu iesniegtos piedāvājumus katrā Iepirkuma daļā atsevišķi vērtē atbilstoši piedāvājuma izvērtēšanas kritērijam – viszemākā cena atbilstoši šādai punktu aprēķina metodikai, iegūto rezultātu noapaļojot līdz skaitļa simtdaļai:

|  |
| --- |
| **S=100\*(** Czem **/** Cvērt**)**, kur: |
| S – kritērijā iegūtais punktu skaits;  Czem – zemākā piedāvātā pakalpojumu izmaksu kopsumma (Finanšu piedāvājuma kopsumma);  Cvērt – vērtējamā piedāvātā pakalpojumu izmaksu kopsumma (Finanšu piedāvājuma kopsumma). |

* + - 1. Ja pretendents, kuram Iepirkumā būtu piešķiramas Iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases (kvalifikācijas) prasībām, kas noteiktas nolikumā, Komisija pirms lēmuma pieņemšanas par Iepirkuma līguma slēgšanas tiesību piešķiršanu pieprasa pretendentam iesniegt dokumentus, kas apliecina pretendenta atbilstību pretendenta atlases (kvalifikācijas) prasībām.
      2. Komisija, pirms lēmuma pieņemšanas par Iepirkuma līguma slēgšanas tiesību piešķiršanu, lai pārliecinātos par pretendentu, kuram būtu piešķiramas Iepirkuma līguma slēgšanas tiesības, ka uz viņu neattiecas nolikuma VI sadaļā norādītie pretendentu izslēgšanas noteikumi, veic pārbaudi par pretendentu atbilstoši PIL 42. pantā noteiktajai kārtībai.
      3. Pēc pretendentu iesniegto piedāvājumu izvērtēšanas Komisija pieņem lēmumu par Iepirkuma līguma slēgšanas tiesību piešķiršanu katrā Iepirkuma daļā atsevišķi.
      4. Ja Pasūtītājs, pirms pieņem lēmumu par Iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums atbilstoši piedāvājuma izvērtēšanas kritērijiem ir vienāds, Komisija izvēlas piedāvājumu, kuru iesniedzis pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Ja neviens no pretendentiem nav nacionāla līmeņa darba devēju organizācijas biedrs un nav noslēdzis koplīgumu ar arodbiedrību, kas ir nacionāla līmeņa arodbiedrības biedre vai arī tādi ir abi pretendenti, tad Iepirkuma uzvarētājs tiks noteikts veicot izlozi pretendentu klātbūtnē.
  1. Pretendents no tālākās dalības Iepirkumā tiek izslēgts un tā piedāvājums tālāk netiek vērtēts, ja Komisija jebkurā piedāvājumu vērtēšanas posmā konstatē kādu no šādiem gadījumiem:
     1. piedāvājumu izvērtēšanas laikā Pretendents savu piedāvājumu atsauc vai groza;
     2. Pretendents ir iesniedzis nepatiesu informāciju vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā;
     3. piedāvājums neatbilst kādai atklāta konkursa nolikumā noteiktajai prasībai;
     4. piedāvājums tiek atzīts par nepamatoti lētu.
  2. Pasūtītāja pieņemto lēmumu paziņo visiem pretendentiem atbilstoši PIL 37. pantā noteiktajam.

**X. IEPIRKUMA LĪGUMS**

* 1. Iepirkuma līguma projekts ir iekļauts nolikumā (nolikuma 5. pielikums). Iesniedzot piedāvājumu, pretendents piekrīt visiem Iepirkuma līguma noteikumiem un apņemas tos pildīt.
  2. Pasūtītājs slēdz Iepirkuma līgumu ar Komisijas izraudzīto pretendentu, kurš atbilst PIL un nolikuma prasībām un iesniedzis piedāvājumu, kurš ir atzīts par saimnieciski visizdevīgāko piedāvājumu atbilstoši nolikumā noteiktajiem piedāvājumu izvērtēšanas kritērijiem.
  3. Ja Pretendents, kuram Iepirkumā piešķirtas Iepirkuma līguma slēgšanas tiesības, atsakās slēgt Iepirkuma līgumu ar Pasūtītāju, Komisija lemj par iespēju Iepirkuma līguma slēgšanas tiesības piešķirt nākamajam pretendentam, ņemot vērā Noteikumu Nr. 107 23. un 24. punktu.
  4. Iepirkuma līgumu starp Pasūtītāju un Iepirkuma uzvarētāju noslēdz atbilstoši PIL 60. pantā noteiktajam.

**XI. CITI NOTEIKUMI**

* 1. Komisijas, piegādātāju un pretendentu tiesības un pienākumus regulē PIL, MK noteikumi Nr.107 un šis nolikums.
  2. Visi jautājumi, kas nav atrunāti šajā nolikumā, tiek risināti saskaņā ar PIL un MK noteikumu Nr.107 normām.
  3. Nolikumam ir pievienoti šādi pielikumi:

1.pielikums – Tehniskā specifikācija;

2.pielikums – Pretendenta pieteikuma forma;

3.pielikums – Pretendenta pieredzes apraksta forma;

4.pielikums – Finanšu piedāvājuma forma;

5.pielikums – Līguma projekts.

1. https://www.eis.gov.lv/EIS/Publications/PublicationView.aspx?PublicationId=883 [↑](#footnote-ref-1)
2. Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts), līdz ar to administratīvā sloga mazināšanas nolūkā un, lai sekmētu operatīvāku atbilžu sniegšanu, Pasūtītājs iesaka jautājumus iesniegt e-pasta teksta formā bez pievienotiem oficiāliem dokumentiem. [↑](#footnote-ref-2)
3. Šajā punktā minētajiem līgumiem nav jābūt unikāliem – visas noteiktās prasības Pretendents var būt izpildījis viena vai vairāku līgumu ietvaros. [↑](#footnote-ref-3)
4. Atlikušais attiecīgās iekārtas garantijas periods ir norādīts attiecīgās iepirkuma daļas Tehniskajā specifikācijā. [↑](#footnote-ref-4)
5. Attiecināms tikai uz iekārtām, kurām nav beidzies garantijas periods. [↑](#footnote-ref-5)